Iryna Stavchuk

Iryna Ivanivna Stavchuk ni mwandishi wa Kiukreni, naibu waziri wa zamani na mshauri wa sera ya hali ya hewa. Alitambuliwa kama mmoja wa BBC 100 Women mwaka wa 2023.

 Maisha Yake 
Stavchuk alizaliwa mnamo mwaka1982.

Elimu ya Stavchuk ilijumuisha kusoma Ufuatiliaji wa Ikolojia na Uchumi katika Taasisi ya Igor Sikorsky Kyiv Polytechnic huko Kyic. Baada ya kuhitimu alienda Uswidi ambako alichukua kozi ya uzamili katika Usimamizi wa Ikolojia na Sera katika Taasisi ya Kimataifa ya Uchumi wa Mazingira ya Viwanda.

Alianza kazi katika Kituo cha Kitaifa cha Mazingira cha Ukraini ambapo alifanya kazi kwenye sera zinazohusiana na hali ya hewa. Alikuwa akisaidia kuandaa mwitikio wa Ukraini kwa mabadiliko ya hali ya hewa na alifanya kazi na Umoja wa Mataifa katika mazungumzo yao kuhusu hali ya hewa kwa zaidi ya muongo mmoja.

Mnamo mwaka 2008 Benki ya Dunia ilianzisha Mfuko wa Teknolojia Safi. Stavchuk amehudumu katika bodi ya wakurugenzi ya hazina hiyo.

Mwaka 2017 alikuwa akifanya kazi katika Kituo cha Mipango ya Mazingira (Ecoaction) ambayo alianzisha pamoja na wengine. Mwaka 2019 aliacha kuwa Mkurugenzi Mtendaji wa Ecoaction na kuwa Naibu Waziri nchini Ukraini. Aliwajibika kwa masuala ya hali ya hewa hadi mwaka 2022. Alibainisha kuwa maisha ya watu yalikuwa kipaumbele baada ya uvamizi wa Urusi lakini kulikuwa na uharibifu wa mazingira pia. Mitambo ya kutibu maji iliharibiwa na kuacha maji taka yakiwa yanaingia mitoni. Mabomu katika maeneo ya viwanda yaliunda uchafuzi wa hewa na ardhi. Kama "naibu waziri wa ulinzi wa mazingira na maliasili ya Ukrainia kwa ushirikiano wa Ulaya" alijaribu kuhakikisha kwamba yote haya yanafuatiliwa.

Stavchik alijiunga na European Climate Foundation ambapo anafanya mipango ya kufufua baada ya vita ambayo inaendana na mabadiliko ya hali ya hewa. Mwaka 2023 alikuwa mmoja wa wanawake watatu wa Kiukreni waliojumuishwa katika orodha ya BBC Wanawake 100 pamoja na mwandishi Oksana Zabuzhko na mwanzilishi wa hisani Olena Rozvadovska.

 Marejeo 
Jamii:Waliozaliwa 1982
Jamii:Wiki4HumanRights 2025
Jamii:Wanawake nchi kwa nchi